Page:Beowulf (Wyatt).djvu/92

68

ðonne forstes bendFæder onlǣteð, onwindeð wǣl-rāpas, sē geweald hafað sǣla ond mǣla;þæt is sōð Metod. Ne nōm hē in þǣm wicum,Weder-Gēata lēod, māðm-ǣhta mā,þēh hē þǣr monige geseah, būton þone hafelanond þā hilt somod, since fāge;sweord ǣr gemealt, forbarn brōden mǣl;wæs þæt blōd *tō þæs hāt, ǣttren ellor-gǣst,sē þǣr inne swealt. Sōna wæs on sunde,sē þe ǣr æt sæcce gebād wīg-hryre wrāðra,wæter ūp þurhdēaf; wǣron ȳð-geblandeal gefǣlsod, ēacne eardas,þā se ellor-gāst oflēt līf-dagasond þās lǣnan gesceaft. Cōm þā tō landelid-manna helm swīð-mōd swymman,sǣ-lāce gefeah, mægen-byrþenneþāra þe hē him mid hæfde. Eodon him þā tōgēanesGode þancodon, ðrȳðlīc þegna hēap,þēodnes gefēgon, þæs þe hī hyne gesundnegesēon mōston.